Posle remija sa Rumunijom selektor Mladen Krstajić i kapiten Aleksandar Kolarov, odbili su posle utakmice da daju izjave za našu medijsku kuću, što su u obavezi kao nosiocima TV prava.

Izvor: Dean Mouhtaropoulos/Getty Images Mladen Krstajić

Sport Klub kao nosilac prava za Ligu nacija na području Srbije i čitavog regiona, ima pravo da bira sagovornike od kojih će da uzme izjavu odmah po završetku meča. Između ostalih naš novinar Maja Todić htela je da razgovara sa selektorom Mladenom Krstajićem, Aleksandrom Kolarovim i Aleksandrom Mitrovićem. Međutim, dogovor nije ispoštovan od strane prve dvojice već samo od Mitrovića, strelca oba gola za Srbiju.

Zbog ovakvog odnosa prema nosiocu TV prava za Ligu nacija odluka redakcije Sport Kluba je da izjave selektora Mladena Krstajića i kapitena Aleksandra Kolarova posle utakmice sa Rumunijom ne budu prenesene.